KOMISIJOS SPRENDIMAS
2008 m. spalio 6 d.
iš dalies keičiantis Sprendimą 2007/365/EB dėl skubių priemonių užkirsti kelią Rhynchophorus ferrugineus (Olivier) įvežimui į Bendriją ir išplitimui joje
(pranešta dokumentu Nr. C(2008) 5550)
(2008/776/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos nuo augalams ir augaliniams produktams kenksmingų organizmų įvežimo į Bendriją ir dėl jų išplitimo joje priemonių (1), ypač į jos 16 straipsnio 3 dalies ketvirtą sakinį,
kadangi:
(1)
Komisijos sprendimu 2007/365/EB (2) reikalaujama valstybių narių priimti priemones, skirtas apsisaugoti nuo Rhynchophorus ferrugineus (Olivier) (toliau - minėtas organizmas) įvežimo ir paplitimo jose. Be to, valstybės narės privalo atlikti oficialias kasmetines apžiūras dėl minėto organizmo nustatymo arba dėl pagrindimo, kad tam tikri palminių (Palmae) šeimos augalai užkrėsti minėtu organizmu jų teritorijose.
(2)
2007 m. valstybėse narėse atlikus oficialias kasmetines apžiūras paaiškėjo, kad minėtu organizmu taip pat užkrėsti palminių (Palmae) šeimos augalai, kurie Sprendime 2007/365/EB kaip neatsparūs augalai yra neapibrėžti. Sprendime 2007/365/EB numatytas priemones būtų tikslinga taikyti ir šiems augalams.
(3)
2008 m. balandžio mėn. Augalų sveikatos nuolatinis komitetas įvertino Sprendimu 2007/365/EB nustatytų skubių priemonių rezultatus. Padaryta išvada, kad neatsparių augalų sąrašą reikėtų atnaujinti.
(4)
Todėl Sprendimą 2007/365/EB reikėtų atitinkamai iš dalies pakeisti.
(5)
Šiame sprendime nustatytos priemonės atitinka Augalų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2007/365/EB 1 straipsnio b punktas pakeičiamas taip:
„b)
„neatsparūs augalai“ - tai Areca catechu, Arenga pinnata, Borassus flabellifer, Brahea armata, Butia capitata, Calamus merillii, Caryota maxima, Caryota cumingii, Chamaerops humilis, Cocos nucifera, Corypha gebanga, Corypha elata, Elaeis guineensis, Livistona australis, Livistona decipiens, Metroxylon sagu, Oreodoxa regia, Phoenix canariensis, Phoenix dactylifera, Phoenix theophrasti, Phoenix sylvestris, Sabal umbraculifera, Trachycarpus fortunei ir Washingtonia augalai, kurių kamieno skersmuo prie šaknies kaklelio didesnis kaip 5 cm, išskyrus jų vaisius ir sėklas;“.
2 straipsnis
Šis sprendimas skirtas valstybėms narėms.
Priimta Briuselyje, 2008 m. spalio 6 d.